ai4bharat/Pralekha huggingface dataset:
अल्पसंख्यांक मंत्रालय
राष्ट्रीय अल्पसंख्याक आयोगाच्या कार्यवाहक अध्यक्ष सैयद शहजादी यांनी नवी दिल्लीत पूर्ण आयोगाची घेतली बैठक
नवी दिल्ली, 23 फेब्रुवारी 2022
अल्पसंख्याक व्यवहार मंत्री मुख्तार अब्बास नक्वी यांनी दिनांक 02 फेब्रुवारी 2022 रोजी कार्यवाहक अध्यक्ष म्हणून नियुक्ती केल्यानंतर, राष्ट्रीय अल्पसंख्याक आयोगाच्या  सैयद शहजादी यांनी, आज प्रथमच आपल्या अध्यक्षतेखाली नवी दिल्ली येथे पूर्ण आयोगाची बैठक घेतली. आयोगाचे बौद्ध, जैन आणि पारसी समुदायाचे प्रतिनिधित्व करणारे सदस्य देखील या बैठकीत उपस्थित होते. आयोगाने एनसीएमशी संबंधित विविध प्रमुख मुद्द्यांवर तसेच अल्पसंख्याकांच्या कल्याणावर चर्चा केली.
2021-22 या वर्षात आयोगाला आजपर्यंत 1850 याचिका प्राप्त झाल्या असून त्यापैकी 1066 चा निपटारा करण्यात आला आहे. 514 प्रकरणांवर संबंधित अधिकाऱ्यांकडून अहवाल मागवण्यात आला असून, उर्वरित 270 प्रकरणांसंदर्भात प्रक्रिया सुरू आहे. देशातील अल्पसंख्याकांच्या विविध समस्या आणि हक्कांशी संबंधित निराकरण न झालेल्या प्रकरणांवर आयोग सुनावणी घेत राहील आणि सर्व संबंधित अधिकाऱ्यांना योग्य कारवाई करण्याची शिफारस करेल.N.Chitale/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 517
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 179 कोटी 72 लाखांहून अधिक मात्रा देण्याचे काम पूर्ण
गेल्या 24 तासांत, कोविड-19 प्रतिबंधक लसीच्या 16 लाख 73 हजारांहून अधिक मात्रा देण्यात आल्या
देशातील रोगमुक्ती दर सध्या 98.70%
गेल्या 24 तासांत देशात 4,194 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 42,219
साप्ताहिक पॉझिटीव्हिटी दर सध्या 0.55% आहे
नवी दिल्ली 11 मार्च 2022
गेल्या 24 तासांच्या कालावधीत, कोविड प्रतिबंधक लसीच्या 16 लाख 73 हजारांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 179 कोटी 72 लाखांचा  टप्पा ओलांडला आहे.
देशभरात 2,09,78,959 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे:
|Cumulative Vaccine Dose Coverage
|
|HCWs
||1st Dose
||1,04,02,446
|
|2nd Dose
||99,81,709
|
|Precaution Dose
||42,89,499
|
|FLWs
||1st Dose
||1,84,11,160
|
|2nd Dose
||1,74,72,193
|
|Precaution Dose
||64,98,866
|
|Age Group 15-18 years
||1st Dose
||5,57,21,363
|
|2nd Dose
||3,28,94,781
|
|Age Group 18-44 years
||1st Dose
||55,30,74,873
|
|2nd Dose
||45,33,55,953
|
|Age Group 45-59 years
||1st Dose
||20,24,83,437
|
|2nd Dose
||18,22,67,327
|
|Over 60 years
||1st Dose
||12,65,62,922
|
|2nd Dose
||11,35,16,811
|
|Precaution Dose
||1,02,67,175
|
|Precaution Dose
||2,10,55,540
|
|Total
||1,79,72,00,515
|
गेल्या 24 तासांत 6,208 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,26,328 झाली आहे.
परिणामी, भारतातील रोगमुक्ती दर आता 98.70% आहे.
गेल्या 24 तासांत, देशात 4,194 नव्या कोविड रुग्णांची नोंद झाली.
भारतातील कोविड सक्रीय रुग्णसंख्या सध्या 42,219 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.10% आहे.
कोविड संसर्ग तपासणी चाचण्या करण्याच्या क्षमतेच्या विस्ताराचे काम देशभरात सुरु आहे. गेल्या 24 तासांत देशात एकूण 8,12,365 चाचण्या करण्यात आल्या. देशात आतापर्यंत एकंदर 77 कोटी 68 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविण्यात आली असतानाच, देशातील साप्ताहिक पॉझिटीव्हिटी दर सध्या 0.55% आणि दैनंदिन पॉझिटीव्हिटी दर 0.52%.इतका आहे.
अर्थ मंत्रालय
मध्य प्रदेशात ग्वाल्हेर येथे जी-20 संकल्पनेवर आधारित "महिला सक्षमीकरण आणि महिला पोषण" यावर जागरूकता तसेच प्रशिक्षण कार्यक्रमाचे आयोजन
भारताच्या जी20 अध्यक्षपदाची संकल्पना 'वसुधैव कुटुंबकम'  आहे. जगाच्या सर्वांगीण शाश्वत विकासासाठी जगाने महिलाभिमुख विकासावर लक्ष केंद्रित केले पाहिजे. हे ठोस आणि शाश्वत स्त्रीपुरुष समानता साध्य करण्याच्या दिशेने एक पाऊल आहे.
महाराष्ट्रातील पुणे येथील वैकुंठ मेहता राष्ट्रीय सहकारी व्यवस्थापन संस्थेने जी20 संकल्पनेअंतर्गत 10 फेब्रुवारी 2023 रोजी मध्य प्रदेशातील ग्वाल्हेर येथे लक्ष्मीबाई महिला नागरी सहकारी बँकेच्या सहकार्याने "महिला सक्षमीकरण आणि महिला पोषण" या विषयावर जागरूकता आणि प्रशिक्षण कार्यक्रम आयोजित केला आहे. महिलांना बचत गटांच्या सक्रिय सदस्य होण्यासाठी आणि नवे नवोन्मेषी आर्थिक उपक्रम सुरू करण्यासाठी प्रेरित करणे हा या कार्यक्रमाचा मुख्य उद्देश आहे. पौष्टिक आहार आणि त्याचे महत्त्व याबद्दल जागरुकता निर्माण करणे हा या कार्यक्रमाचा दुसरा उद्देश होय. यात महिलांना पोषक आहाराची संकल्पना समजावून सांगितली जाणार आहे. या कार्यक्रमाच्या माध्यमातून महिलांना उपलब्ध असलेल्या विविध योजनांची माहिती मिळणार आहे.
महिला बचत गट सदस्य, महिला शेतकरी, महिला कृषी-उद्योजक, महिला बँक प्रतिनिधी आणि लक्ष्मीबाई महिला नागरी सहकारी बँकेच्या विविध विभागातील महिला अधिकारी या कार्यक्रमात सहभागी होणार आहेत. ग्वाल्हेर येथे होणाऱ्या या कार्यक्रमात सुमारे 100 ते 150 प्रशिक्षणार्थी सहभागी होणार आहेत.
उद्घाटन समारंभानंतर डॉ. वीणा प्रधान महिलांच्या आरोग्याविषयी माहिती देणार आहेत. डॉ. प्रियदर्शिनी श्रीवास्तव महिलांसाठी पौष्टिक आहार आणि पोषणाचे महत्त्व याविषयी मार्गदर्शन करतील आणि अंजली बत्रा महिला सक्षमीकरण आणि महिलांसाठी व्यवसाय संधी याविषयी उदाहरणांसह माहीती देतील. प्रत्येक सत्रानंतर प्रश्नोत्तरे होतील.
कार्यक्रमाची संकल्पना वॅम्निकॉमच्या डॉ. पल्लवी इंगळे  आणि भोपाळ आयसीएमचे डॉ. अमित मुदगल  यांची आहे. लक्ष्मीबाई महिला बँकेच्या संस्थापक अध्यक्षा अलका श्रीवास्तव तांत्रिक सत्रासाठी कार्यक्रमास सहकार्य करतील.
कार्मिक, सार्वजनिक तक्रार आणि निवृत्ती वेतन मंत्रालय
सार्वजनिक प्रशासन 2020 च्या उत्कृष्टता पंतप्रधान पुरस्कारासाठी सुधारित योजना आणि वेब पोर्टल www.pmawards.gov.in.चे केंद्रीय मंत्री डॉ. जितेंद्र सिंह यांच्या हस्ते लोकार्पण
नवी दिल्ली, 17 जुलै 2020
ईशान्य प्रदेश विकास केंद्रीय राज्यमंत्री , पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणु उर्जा आणि अवकाश विभागाचे राज्यमंत्री , डॉ जितेंद्र सिंह यांनी आज सार्वजनिक प्रशासनात उत्कृष्टतेसाठी पंतप्रधान पुरस्कार आणि www.pmawards.gov.in.या वेब पोर्टलचे लोकार्पण केले. या वेळी केंद्रीय मंत्रिमंडळ व राज्य / केंद्रशासित प्रदेश सरकारांना संबोधित करताना डॉ. जितेंद्र सिंह म्हणाले की पंतप्रधान नरेंद्र मोदी यांच्या कारभारात लोकसहभाग घेण्याच्या शासनाच्या प्रारूपाच्या अनुषंगाने या योजनेत सुधारणा करण्यात आली आहे. ते म्हणाले की, “जास्तीत जास्त कारभार, किमान शासन” हा मंत्र नागरिकांच्या सहभागाशिवाय आणि नागरिकांना केंद्रस्थानी ठेवल्याशिवाय पूर्ण होऊ शकत नाही तसेच पारदर्शकता आणि जबाबदारी ही त्याची दुहेरी ओळख आहे.
परिणाम निर्देशक, आर्थिक विकास, लोकसहभाग आणि जनतेच्या तक्रारींचे निवारण या संदर्भात जिल्हाधिकाऱ्यांच्या कामगिरीचे मूल्यमापन करण्यासाठी सार्वजनिक प्रशासनात उत्कृष्टतेसाठी पंतप्रधान पुरस्कार या योजनेत नव्याने सुधारणा करण्यात आली. जिल्हा कामगिरी निर्देशक कार्यक्रम, नवोन्मेष सर्वसाधारण श्रेणी, महत्वाकांक्षी जिल्हे कार्यक्रम आणि नमामि गंगे कार्यक्रम या चार प्रमुख विभागांमध्ये नामांकन मागविण्यात आले आहे. जिल्हा कामगिरी निर्देशक कार्यक्रमांतर्गत समावेशक विकासासाठी अग्रक्रम क्षेत्रात पतपुरवठा, जन भागीदारी - स्वच्छ भारत अभियान  आणि स्वच्छ भारत अभियान  कार्यक्रमांच्या प्राथमिकता योजनांची प्रभावी अंमलबजावणी, सेवा वितरण आणि सार्वजनिक तक्रारींचे निराकरण याअनुषंगाने जिल्हाधिका्यांचे मूल्यांकन केले जाईल. राष्ट्रीय, राज्य आणि जिल्हा पातळीवरील नवकल्पनांसाठी स्वतंत्र पुरस्कार श्रेणी देण्यासाठी या योजनेची व्याप्ती आहे. पुरस्कार निवडीसाठी 1 एप्रिल 2018 ते 31 मार्च 2020 हा कालावधी विचारात घेण्यात येईल. 2020 योजनेत एकूण 15 पुरस्कार देण्यात येतील.
17 जुलैपासून 15 ऑगस्ट 2020 पर्यंत वेगवेगळ्या श्रेणी अंतर्गत जिल्हे / अंमलबजावणी करणारे घटक / संस्था यांच्याकडून www.pmawards.gov.in.या संकेतस्थळाद्वारे त्यांनी केलेल्या चाकोरी बाहेरच्या नवोन्मेषावर प्रकाश टाकणारे ठराविक नमुन्यानुसार ऑनलाईन अर्ज मागविण्यात येतील. एक सुलभ नोंदणी प्रक्रिया सक्षम करण्यासाठी आणि पंतप्रधान पुरस्कार 2020 साठी मोठ्या प्रमाणात सहभागास प्रोत्साहन देण्यासाठी विभाग हितधारकांना अर्ज सादर करण्याच्या प्रक्रियेबाबत प्रात्यक्षिकाद्वारे संबोधित करेल.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
अर्थ मंत्रालय
महामारीच्या काळातही वित्तीय सुधारणांना चालना मिळाली आणि मिळत राहील, अर्थव्यवस्था नव्याने सुरु होत आहे - अर्थमंत्री निर्मला सीतारमण
नवी दिल्ली , 23 नोव्हेंबर 2020
सध्या सर्वत्र महामारीचा उद्रेक असतानाही देशामध्ये वित्तीय सुधारणांचा वेग कायम आहे आणि अशी चालना भविष्यातही मिळत राहील, असे केंद्रीय अर्थ आणि कॉर्पोरेट व्यवहार मंत्री निर्मला सीतारमण यांनी म्हटले आहे. त्या आज येथे भारतीय उद्योग परिसंघ च्या राष्ट्रीय एमएनसीच्या 2020 च्या परिषदेमध्ये बोलत होत्या.
आर्थिक क्षेत्रामध्ये सुधारणेला चालना देण्यासाठी अनेक उपाय योजना करण्यात आल्या आहेत, असे सांगताना निर्मला सीतारमण म्हणाल्या, आर्थिक क्षेत्राचे व्यावसायिकीकरण आणि निर्गुंतवणुकीवर भर देण्यात आला आहे. सर्व उद्योग संस्था, बहुराष्ट्रीय कंपन्या आणि भारतीय कंपन्या, मोठे, मध्यम आणि लहान उद्योग यांना आपल्या व्यवसायाची फेररचना करण्याची आवश्यकता आता निर्माण झाली आहे. भारत हे एक गुंतवणुकीसाठी आकर्षक केंद्र सुनिश्चित करण्यासाठी आपल्याला त्या पद्धतीची धोरणे आखणे आवश्यक ठरणार आहे, असे सीतारमण यांनी अधोरेखित केले.
आत्मनिर्भर भारत पॅकेज अंतर्गत सरकारने जाहीर केलेल्या सुधारणांमुळे परकीय गुंतवणूकदारांना अनेक क्षेत्रे मुक्त होणार आहेत. यामध्ये अणु ऊर्जा आणि अंतराळ यामध्येही परकीय गुंतवणूक केली जाऊ शकणार आहे, असेही निर्मला सीतारमण यावेळी म्हणाल्या.
एमएनसींना सुलभतेने कार्यविस्तार करण्यासाठी सुविधा निर्माण करून देण्यासाठी सरकार प्रयत्न करीत असल्याचे सीतारमण यांनी सांगितले.
आगामी काळाची गरज ओळखून सरकारने सहा राज्यांमध्ये काही उत्पादनांना समर्पित विशेष उत्पादन क्षेत्रांची स्थापना सुनिश्चित केली आहे. यामध्ये औषध निर्मिती, वैद्यकीय उपकरणे आणि औषधांसाठी सर्वात आवश्यक घटक ‘एपीआय’चे उत्पादन करण्यात येणार आहे. यासाठी प्रभावी संयुक्त एकल खिडकी तंत्रज्ञान या विशेष क्षेत्राचा एक हिस्सा असणार आहे.
कोरोना उद्रेकाच्या काळातही पंतप्रधानांनी आपल्या अर्थव्यवस्थेच्या सुधारणेसाठी एकही संधी गमावली नाही, उलट समस्यांचे संधीमध्ये रूपांतर केले आणि सुधारणांचा वेग कायम राहील, याची काळजी घेतली, असे अर्थमंत्री सीतारमण यांनी आपल्या भाषणात अखेरीस नमूद केले.
परिषदेच्या उद्घाटनप्रसंगी सीआयआयच्या राष्ट्रीय समितीचे अध्यक्ष सौमित्र भट्टाचार्य म्हणाले की, सध्याच्या आर्थिक वातावरणामध्ये वेगाने सुधारणा होत आहे, हे विशेष आहे.
सीआयआयचे महा संचालक चंद्रजीत बॅनर्जी यांनी स्वागतपर भाषणात सांगितले की, सरकारकडून सुधारणांचा आराखडा सादर करून एमएनसीसाठी एक चांगले आणि गतीशील वातावरण तयार करण्यासाठी प्रयत्न केले जात आहेत.
M.Chopade/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 179.13 कोटी मात्रांचा टप्पा केला पार
गेल्या 24 तासात लसीच्या 21.34 लाखांहून अधिक मात्रा देण्यात आल्या
कोरोनामुक्तीचा दर सध्या 98.68%
गेल्या 24 तासात 3,993 नव्या रुग्णांची नोंद
भारतातील उपचाराधीन रुग्णांची सध्याची संख्या 49,948
साप्ताहिक पॉझिटिव्हिटी दर सध्या 0.68%
आज सकाळी 7 वाजेपर्यंतच्या तात्पुरत्या अहवालानुसार, गेल्या 24 तासात लसीच्या 21.34 लाखांहून अधिक  मात्रा देणे पूर्ण करत भारतातील कोविड-19 प्रतिबंधक लसीकरण व्याप्तीने 179.13 कोटी  मात्रांचा टप्पा पार केला आहे.
एकूण 2,08,07,099 लसीकरण सत्रांच्या माध्यमातून या मात्रा देण्यात आल्या. आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी पुढीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,02,230
|
|
2nd Dose
|
|
99,77,592
|
|
Precaution Dose
|
|
42,58,154
|
|
FLWs
|
|
1st Dose
|
|
1,84,10,719
|
|
2nd Dose
|
|
1,74,63,730
|
|
Precaution Dose
|
|
64,26,046
|
|
Age Group 15-18 years
|
|
1st Dose
|
|
5,54,96,520
|
|
2nd Dose
|
|
3,15,16,231
|
|
Age Group 18-44 years
|
|
1st Dose
|
|
55,27,40,302
|
|
2nd Dose
|
|
45,08,05,644
|
|
Age Group 45-59 years
|
|
1st Dose
|
|
20,24,31,362
|
|
2nd Dose
|
|
18,16,66,469
|
|
Over 60 years
|
|
1st Dose
|
|
12,65,28,642
|
|
2nd Dose
|
|
11,31,35,305
|
|
Precaution Dose
|
|
1,00,82,349
|
|
Precaution Dose
|
|
2,07,66,549
|
|
Total
|
|
1,79,13,41,295
गेल्या 24 तासात 8,055 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,24,06,150 झाली आहे.
परिणामी, भारतातील कोरोनामुक्तीचा दर 98.68% इतका आहे.
गेल्या 24 तासात 3,993 नव्या कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 49,948 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.12% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 8,73,395 चाचण्या करण्यात आल्या. भारताने आतापर्यंत एकूण 77.43 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 0.68% आहे आणि दैनंदिन पॉझिटिव्हिटी दर 0.46%. नोंदविण्यात आला आहे
संरक्षण मंत्रालय
हवाई दलाच्या कर्मचारी विभागाचे उपप्रमुख म्हणून एअर मार्शल राकेश कुमार सिंग भदुरिया यांनी स्वीकारला कार्यभार
नवी दिल्ली, 1 मे 2019
एअर मार्शल राकेश कुमार सिंग भदुरिया यांनी आज हवाई दलाच्या कर्मचारी विभागाचे उपप्रमुख म्हणून कार्यभार स्वीकारला. भदुरिया राष्ट्रीय संरक्षण प्रबोधिनीचे स्नातक असून 15 जून 1980 रोजी ते हवाई दलाच्या लढाऊ विमान विभागात दाखल झाले. त्यांना 26 प्रकारची लढाऊ तसेच मालवाहतूक करणारी विमानं उडवण्याचा 4 हजार 250 तासांचा प्रदीर्घ अनुभव आहे. त्यांच्या उत्कृष्ट सेवेबद्दल परमविशिष्ट सेवा पदक, अति विशिष्ट सेवा पदक तसेच वायू सेना पदकाने सन्मानित करण्यात आले आहे.
N.Sapre/J.Patankar/P.Kor
(Visitor Counter : 73
सामाजिक न्याय आणि सबलीकरण मंत्रालय
तीन देशांत झालेल्या कर्णबधिर क्रिकेट स्पर्धेतील विजेत्या भारतीय संघाचा सामाजिक न्याय आणि सक्षमीकरण मंत्रालयातर्फे सत्कार
नवी दिल्ली, 1 जून 2023
दिव्यांग व्यक्तींच्या सक्षमीकरण विभागाचे सचिव राजेश अग्रवाल यांनी आज भारतीय कर्णबधिर क्रिकेट संघटनेने  तीन देशांतील कर्णबधिर क्रिकेटपटूंसाठी आयोजित केलेल्या क्रिकेट स्पर्धेतील विजेत्या संघाचा सत्कार केला. नवी दिल्ली येथे सीजीओ कॉम्प्लेक्समध्ये या विभागाच्या पंडित दीनदयाल अंत्योदय कॉन्फरन्स हॉलमध्ये हा कार्यक्रम झाला. ही आंतरराष्ट्रीय स्पर्धा 29 एप्रिल ते 5 मे दरम्यान कोलकाता येथे मर्लिन राइज, स्पोर्ट्स सिटी, क्लब पॅव्हेलियन क्रिकेट मैदान, राजारहाट या ठिकाणी झाली. भारतीय कर्णबधिर क्रिकेट संघाने बांगलादेश कर्णबधिर संघाचा विक्रमी 166 धावांनी पराभव करून यंदाची ही स्पर्धा जिंकली.
भारतीय कर्णबधिर क्रिकेट संघटनेचे अध्यक्ष, सदस्य, खेळाडू आणि प्रशिक्षक यांनी स्पर्धा यशस्वी करण्यासाठी केलेल्या प्रयत्नांबद्दल राजेश अग्रवाल यांनी त्यांचे अभिनंदन केले. त्यांनी संघातील प्रत्येक खेळाडूची पार्श्वभूमी, त्याची रोजगार स्थिती अशी माहिती जाणून घेण्यासाठी संवाद साधला. कतार येथे होणाऱ्या आससीसी डेफ एकदिवसीय विश्वचषकासाठी निवड झालेल्या संघातील खेळाडूंना शुभेच्छा दिल्या.
भारतीय कर्णबधिर क्रिकेट संघटनेच्या पॅट्रन रीना जैन मल्होत्रा यांनी संस्थेबद्दल सविस्तर माहिती दिली. 2020 मध्ये आयडीसीएची स्थापना झाली. सोसायटी नोंदणी कायदा 1860 अंतर्गत ही नोंदणीकृत संस्था आहे. देशातील कर्णबधिर खेळाडूंमध्ये क्रिकेट खेळाचा प्रचार करणे आणि त्यांना गुणवत्ता दाखवता यावी यासाठी व्यासपीठ उपलब्ध करून देणे हे आयडीसीएचे एकमेव उद्दिष्ट आहे. खेळाडूंना त्यांच्या संबंधित राज्यांचे राष्ट्रीय स्तरावर आणि देशाचे आंतरराष्ट्रीय स्तरावर प्रतिनिधित्व करता यावे यासाठी आयडीसीए कार्यरत आहे. इंडियन डेफ क्रिकेट असोसिएशन  ही भारतातील कर्णबधिर क्रिकेटसाठीची एक प्रशासकीय संस्था आहे आणि डीआयसीसी  ची सदस्य आहे. ही संस्था जागतिक स्तरावर कर्णबधिर क्रिकेटपटूंना प्रोत्साहन देण्यासाठी आंतरराष्ट्रीय क्रिकेट परिषद च्या खांद्याला खांदा लावून काम करते.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 26 मे 2022
|
|
- 192.82 cr vaccine doses have been administered so far under Nationwide Vaccination Drive
- India's Active caseload currently stands at 15,414
- Active cases stand at 0.04%
- Recovery Rate currently at 98.75%
- 2,167 recoveries in the last 24 hours increases Total Recoveries to 4,26,04,881
- 2,628 new cases recorded in the last 24 hours
- Daily positivity rate 
- Weekly Positivity Rate 
- 84.84 cr Total Tests conducted so far; 4,52,580 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 192.82 कोटींहून अधिक  मात्रांचा टप्पा पार केला. 2,43,56,591 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत 3.33 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
भारतात उपचाराधीन रुग्णांची संख्या 15,414 इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.04% आहे.
परिणामी, भारतात कोरोनामुक्तीचा दर 98.75% इतका आहे. गेल्या 24 तासांत 2,167 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,26,04,881. इतकी झाली आहे.
गेल्या 24 तासात 2,628 नव्या कोरोना रुग्णांची नोंद झाली.
गेल्या 24 तासात एकूण 4,52,580 कोविड-19 चाचण्या घेण्यात आल्या. भारताने आतापर्यंत एकूण 84.84 कोटी  चाचण्या केल्या आहेत.
देशातील साप्ताहिक पॉझिटिव्हिटी दर सध्या 0.51% आहे आणि दैनंदिन पॉझिटिव्हिटी दर 0.58%. नोंदविण्यात आला आहे.
इतर अपडेट्स :
S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
पंतप्रधान कार्यालय
जगातील पहिली डीएनए आधारित झायडस युनिव्हर्स ची लस ‘झायकोव्ह-डी’ ला मिळालेली मंजूरी, भारतातील वैज्ञानिकांच्या नवोन्मेषी उत्साहाचेच मूर्तिमंत उदाहरण: पंतप्रधान
जगातील पहिल्या डीएनए आधारित लस- ‘झायकोव्ह-डी’ या झायडस युनिव्हर्स लसीला आपत्कालीन वापराची मंजूरी मिळणे, हे भारतातील वैज्ञानिकांच्या नवोन्मेषी उत्साहाचाचे मूर्तिमंत उदाहरण आहे, असे मत पंतप्रधान नरेंद्र मोदी यांनी व्यक्त केले आहे.
CDSCO इंडिया इन्फोच्या एका ट्वीट ला प्रतिसाद देतांना पंतप्रधान म्हणाले; “भारत आपल्या संपूर्ण शक्तिनिशी कोविडशी लढा देतो आहे. जगातील पहिली डीएनए आधारित लस "झायकोव्ह- डी’ ला मंजूरी मिळणे, देशातील वैज्ञानिकांच्या नवोन्मेषी प्रयत्न आणि उत्साहाला मिळालेली पावतीच आहे. देशासाठी ही निश्चितच खूप मोठी उपलब्धी आहे.”
गृह मंत्रालय
केंद्रीय गृहमंत्री अमित शाह यांच्या हस्ते गांधीनगरमध्ये 448 कोटी रुपयांच्या विविध विकास प्रकल्पांचे उद्घाटन आणि पायाभरणी
केंद्रीय गृहमंत्री अमित शाह यांच्या हस्ते आज त्यांच्या गांधीनगर या लोकसभा मतदारसंघात 448 कोटी रुपयांच्या विविध विकास प्रकल्पांचे उद्घाटन आणि पायाभरणी करण्यात आली.
याप्रसंगी बोलताना अमित शाह म्हणाले की, पंतप्रधान नरेंद्र मोदी यांच्या नेतृत्वाखाली देशभरात सुरू असलेल्या विकास मोहिमेतील आजचा एक महत्त्वाचा दिवस असल्याबद्दल आपल्याला अत्यंत आनंद झाला आहे. ते म्हणाले की, आज हा मोठा आनंददायी कार्यक्रम असून एकूण 267 कोटी रुपयांची विकासकामे सुरू होणार आहेत.
अमित शाह यांनी सांगितले की, पश्चिम रेल्वेमार्फत 29 कोटी रुपये खर्च करून आधुनिकीकरण आणि नूतनीकरणाची कामे करण्यात आली आहेत. अहमदाबाद रेल्वे स्थानकाचे नूतनीकरण 17 कोटी रुपये खर्चून करण्यात आले आहे.
पुढे बोलताना अमित शाह म्हणाले की, पंतप्रधान नरेंद्र मोदी यांच्या सक्षम नेतृत्वात आपण कोविड -19 महामारीचा दृढतेने सामना करत आहोत. यामध्ये पहिल्या आणि दुसर्या लाटेविरुद्धच्या लढ्याचा समावेश आहे. या लढ्याच्या माध्यमातून कोरोना विरोधातील संरक्षक ढाल निर्माण करण्याची सुरुवात झाली आहे. ते म्हणाले की, जेंव्हा सर्व नागरिक कोरोना प्रतिबंधक लसीच्या दोन्ही मात्रा घेऊन स्वत: ला सुरक्षित करतील तेंव्हाच संपूर्ण सुरक्षा प्राप्त होईल.
पेट्रोलियम आणि नैसर्गिक वायू मंत्रालय
घरगुती एलपीजी ग्राहकांना अनुदानाचे हस्तांतरण
नवी दिल्ली, 4 डिसेंबर 2018
एलपीजी अनुदान हस्तांतरणासंदर्भात प्रसिद्धी माध्यमातील वृत्तानुसार सरकार एलपीजी ग्राहकांच्या थेट लाभ हस्तांतरण योजनेत बदल करणार असून बँक खात्यात रोख अनुदान जमा करण्याऐवजी पूर्वीप्रमाणे घरगुती ग्राहकांना अनुदानित दरात गॅस सिलेंडर उपलब्ध करून देण्याचा विचार करत आहे.
मात्र प्रसिद्धी माध्यमातील वृत्त तथ्यावर आधारीत नसून थेट लाभ हस्तांतरण यंत्रणेत बदल करण्याचा असा कोणताही प्रस्ताव मंत्रालयासमोर नसल्याचे स्पष्ट करण्यात आले आहे.
N.Sapre/J.Patankar/P.Kor
(Visitor Counter : 78
पंतप्रधान कार्यालय
पंतप्रधान नरेंद्र मोदी यांनी रामधारी सिंह दिनकर यांच्या जयंतीनिमित्त अर्पण केली आदरांजली
नवी दिल्ली, 23 सप्टेंबर 2021
पंतप्रधान नरेंद्र मोदी यांनी आज राष्ट्रकवी रामधारी सिंह दिनकर यांच्या जयंतीनिमित्त त्यांना आदरांजली अर्पण केली.
‘राष्ट्रकवी रामधारी सिंह दिनकर यांच्या जयंतीनिमित्त त्यांना विनम्र अभिवादन. देश आणि समाजासाठी मार्गदर्शक असणाऱ्या त्यांच्या कविता प्रत्येक पिढीसाठी प्रेरणादायी राहतील’, असे पंतप्रधानांनी ट्वीटरवर म्हटले आहे.
S.Patil/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
जागतिकीकरण झालेल्या जगात मानवी संबंधांच्या उणीवेला बॉर्डर हे माझे उत्तर होते ”: दिग्दर्शक डेव्हिडे डेव्हिड
पणजी, 22 जानेवारी 2021
“मी चित्रपटात असे नाट्य निर्माण करण्याचा प्रयत्न केला की आपण एकमेकांमध्ये अडथळे निर्माण करत असलो तरी शेवटी आपण एकाकीच असतो ,हा विरोधाभास दाखवला आहे ”, असे दि बॉर्डर/ ला फ्रॉन्टेरा या वर्ल्ड पॅनोरामा मधील चित्रपटाचे दिग्दर्शक डेव्हिडे डेव्हिड यांनी म्हटले आहे. ते 51 व्या भारतीय आंतरराष्ट्रीय चित्रपट महोत्सवात आज 22 जानेवारी 2021 रोजी आयोजित पत्रकार परिषदेत बोलत होते.
नायिका म्हणून काम करणारी अँडियन महिला अत्यंत दारिद्रयात राहत असल्याचे या चित्रपटात दाखवण्यात आले आहे. मात्र कथा जसजशी पुढे जाते तसतसे तिला हे जाणवते की ती जशी जगत होती त्यातच ती आनंदी होती. कथेत वळण आल्यानंतर तिला हे समजले की ती आपल्या कुटुंबाबरोबर आनंदात आहे आणि कुटुंबात असल्याची भावना पुन्हा मिळवण्याचा प्रयत्न करत आहे. यात आणखी काही पात्रं आहेत, ज्यांना तिला आपल्या कुटुंबात आणायचं आहे. भ्रष्टाचार, आरोग्य, शिक्षण आणि पाण्याची अनुपलब्धता आणि सीमावर्ती बंदीमुळे उद्भवलेली संकटे , विविध संस्कृतींचे सह अस्तित्व या काही संकल्पना या चित्रपटात आहेत.
लॅटिन अमेरिकन देश कोलंबियाचा रहिवासी असलेला आणि बार्सिलोना येथे शिकण्यासाठी गेलेला डेव्हिड या विषयावर चित्रपट कसा बनवला ते सांगतो. 2016 मध्ये जेव्हा त्याने एक चित्रपट बनवण्याचा विचार केला तेव्हा त्याला पुन्हा आपल्या देशाला भेट देऊन त्यावर चित्रपट बनवायचा होता. “2016 मध्ये कोलंबियन सरकार कोलंबियनबंडखोरांशी शांतता करारावर स्वाक्षरी करण्याचा प्रयत्न करत होते. एक देश म्हणून आम्ही या कराराबद्दल अनभिज्ञ होतो. शेजारच्या व्हेनेझुएलामध्ये ही आर्थिक कारणामुळे मोठ्या प्रमाणात स्थलांतर होत होते ,मात्र असे असूनही कोलंबिया आणि वेनेझुएला दरम्यानही यांच्यात संपर्क नव्हता. मला वाटले की या सर्व ठिकाणी मानवांमध्ये काही संबंध नाही, जरी आपण जागतिकीकरण झालेल्या जगात राहत आहोत आणि ज्याचा आपल्याला अभिमान वाटत आला आहे. जरी हे जग जोडलेले असले तरी आपल्याला संवाद साधण्याचे चांगले मार्ग सापडले नाहीत. ”
“या सर्व प्रश्नांना ‘बॉर्डर’ हे माझे उत्तर होते”. असे डेव्हिड म्हणतो,
कोलंबियामधील पॅसिफिक किनाऱ्यालगत काली येथेही या चित्रपटाचे चित्रीकरण करण्यात आले होते. “त्याच्या देशात नुकत्याच झालेल्या स्क्रीनिंगमध्ये  या चित्रपटाला चांगला प्रतिसाद मिळाला. ”
कैरो चित्रपट महोत्सवात  आंतरराष्ट्रीय स्पर्धेत हा चित्रपट प्रीमियर म्हणून दाखवण्यात आला आणि फेस्टिव्हल दि सिनेमा दि ग्रॅमाडो  येथे या चित्रपटाने सर्वोत्कृष्ट आंतरराष्ट्रीय चित्रपट आणि सर्वोत्कृष्ट पटकथेसह चार पुरस्कार जिंकले .
Jaydevi P.S/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 210
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 195.07 कोटी लसीच्या मात्रा देण्यात आल्या आहेत
भारतातील सध्या उपचार घेत असलेल्या सक्रीय रूग्णांची संख्या 44,513 इतकी आहे
सध्याची सक्रीय रुग्ण संख्या 0.10% इतकी आहे
रुग्ण बरे होण्याचा सध्याचा दर 98.68% इतका आहे
गेल्या 24 तासांत 4,435 रूग्ण कोविडमधून बरे झाले असून बरे झालेल्या एकूण रूग्णांची संख्या आता 4,26,52,743 इतकी झाली आहे
गेल्या 24 तासांत देशात कोविडच्या 8,582 नव्या रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 85.48 कोटी चाचण्या करण्यात आल्या असून 3,16,179 चाचण्या गेल्या 24 तासांमध्ये करण्यात आल्या